
FREE, mucalitul 


Există, la Suceava, o adevărată pleiadă de artişti ai umorului desenat, 
precum Constantin PAPUC, Doru Ghiocel OLAŞ, George LICURICI sau 
Ovidiu Ambrozie Bortă BOA. Intre ei, distinct şi dezinvolt, Pamfil HOROD- 
NIC, prietenul meu de-o viaţă şi de nădejde, un mucalit năstruşnic, pururi 
depăşind hotarele necuprinsei libertăţi, dar cuminte în îndrăzneţele-i 
cugetări grafice, cu care împodobeşte, de ceva dulceaţă de vreme, di- 
mineţile omenirii. 


Există, în Suceava, şi alţi graficieni satirici demni de toată admiraţia, 
precum Radu BERCEA, Mihai Pânzaru-PIM, Lucian NEACŞU sau Viorel 
CORODESCU-COV, şi nu-i pot omite acum, când îmi sărbătoresc un pri- 
eten. În fond, în creaţie, nimeni nu există singur, cea mai pură frăţie 
funcţionând natural între cei care văd şi aud mai mult decât ceea ce ne 
este dat nouă, celorlaţi. Ca să ne bucure, că să ne iluminăm. 


Pamfil HORODNIC s-a născut la Bilca, în 8 ianuarie 1955. Va să zică, e 
bătrân faţă de mine, grăbindu-se să salute anotimpul imaculării cu exact 
17 zile. A rămas, totuşi, un copilăros, în sensul unei necontenite bucurii 
care-i freamătă sufletul şi mintea, iar din adâncul lui ţâşnesc inspiraţii gra- 
fice axiomatice (altfel nu le pot numi), în care desenul „fără cuvinte” sau 
„cu” spune mai multe decât o întreagă carte. Păcat că nu am mai avut 
vreme să-l ajut în realizarea unui album de caricatură tipărit, pe deplin şi 
de multă vreme meritat, dar ceea ce fac în aceste zile, pentru a depune o- 
frandă în spaţiul virtual, înseamnă încă o dovadă că eu cred sincer în 
măreţia creatoare a umoristului Pamfil HORODNIC. Ca să nu mai vorbesc 
de faptul că toţi creatorii trăiesc, dintotdeauna, mai dens în virtual, decât 
în planturoasa lume reală. 


Se apropie sărbătoarea naşterii unui mare creator sucevean (stigmatul 
„Ssucevean” rămâne pe noi ca o pată zvâcnită din mocirlă, şi nu ne putem 
curăța de „Suceava” care nu ne-a meritat vreodată, orice am face), mucali- 
tul militant pentru libertate Pamfil HORODNIC. Umăr lângă umăr, dintr-un 
veac într-altul, am păşit şi am sorbit şi eu licării cu Pamfil care farmecă 
drumul. 


Urmaţi-l, pagină cu pagină şi recuperaţi-vă, prin retrăire, toate instan- 
taneele vieţii! (|. D.). 


Pamfil Horodnic. 
precum zăpezile 


de altadata 


Ne-am dezobişnuit să ne mai sărbătorim artiştii. Am şi uitat că 
mai avem artişti, truditori prin casa cărora întârzie nopțile planetei, 
generoşi de o nobleţe aparte, care oferă opera ca pe-o ofrandă, fără 
să le pese dacă sunt sau nu plătiţi pentru ceea ce fac. Ei sunt veşnicii 
născocitori de frumos, blestemați să nu trăiască decât prin respiraţia 
sufletului. Printre ei se numără şi Pamfil Horodnic, cel despre care se 
spune că ar fi caricaturist şi care, în fond, este cu mult mai mult. Nu 
Ştum ce, nici nu-i nevoie să ştim, de chestia asta se va ocupa, odată 
şi odată, viitorul. 

duri e i Pop PEZITIA 


Caricatură de PAMFIL HORODNIC 


Dincolo de glumă, mă simt fericit că, profitând de prilej, pot să 
scriu câteva rânduri despre inegalabilul Pamfil Horodnic. Un individ 
unic, senin ca o dimineață de primăvară şi curat la suflet precum 


zăpezile de altădată. 


„Repetiţie 
Caricatură de HORODNIC PAMFIL 

